**11/2019. (IX.9.) számú HVB határozat**

**A Pötrétei Helyi Választási Bizottság** - 2019. szeptember 9. napján megtartott ülésén – a választási eljárásról szóló 2013. évi XXXVI. törvény (a továbbiakban: Ve.) 307/G. § (2) bekezdésében megállapított hatáskörében eljárva

**Ángyán Tamás** *(személyes adat)* -i lakost a helyi önkormányzati képviselők és polgármesterek 2019. október 13. napjára kitűzött évi választására **Pötréte településen a MI HAZÁNK MOZGALOM, MAGYAR IGAZSÁG ÉS ÉLET PÁRTJA, FÜGGETLEN KISGAZDA-, FÖLDMUNKÁS- ÉS POLGÁRI PÁRT** jelölő szervezetek közös **polgármester jelöltjeként nyilvántartásba veszi.**

A határozat ellen az ügyben érintett természetes és jogi személy, jogi személyiség nélküli szervezet személyesen, levélben vagy elektronikus levélben a Zala Megyei Területi Választási Bizottsághoz (8900 Zalaegerszeg, Kosztolányi D. u. 10.) címzett, de Pötréte Község Helyi Választási Bizottságához benyújtott (8769 Pötréte, Kossuth u. 40., e-mail: jegyzo@korjegyzosegfrajk.t-online.hu ) fellebbezéssel lehet élni. A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen, úgy kell benyújtani, hogy az legkésőbb **2019.09.08.** napján 16.00 óráig megérkezzen a HVB-hez.

A fellebbezésnek tartalmaznia kell:

1. a fellebbezés Ve. 223. § (3) bekezdése szerinti alapját, azaz a jogszabálysértés megjelölését, vagy a mérlegelésre hivatkozást,
2. a fellebbezés benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét,
3. a fellebbezés benyújtójának személyi azonosítóját, illetve ha külföldön élő, magyarországi lakhellyel nem rendelkező választópolgár nem rendelkezik személyi azonosítóval, akkor a személyazonosságát igazoló igazolvány típusát és számát.

A fellebbezés tartalmazhatja benyújtójának elektronikus levélcímét, vagy kézbesítési megbízottjának nevét, és elektronikus levélcímét. A fellebbezés illetékmentes.

**I n d o k o l á s**

**Ángyán Tamás** *(személyes adat) -*i lakos 2019. szeptember 9-án kérte **Pötréte** településen a 2019. évi önkormányzati képviselők és polgármesterek választására a **MI HAZÁNK MOZGALOM, MAGYAR IGAZSÁG ÉS ÉLET PÁRTJA, FÜGGETLEN KISGAZDA-, FÖLDMUNKÁS- ÉS POLGÁRI PÁRT** jelölő szervezetek közös polgármester jelöltjeként történő nyilvántartásba vételét.

A jelölt benyújtotta a 20/2019. (VII. 30.) IM rendelet melléklete szerinti „E2” jelű nyomtatványt és mellékelt 2 db ajánlóívet, amelyen a Helyi Választási Bizottság **9 db ajánlást érvényesnek fogadott el, - db-ot pedig érvénytelennek minősített.**

A polgármester jelölt a helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 9. § (3) bekezdésében meghatározott számú érvényes ajánlást - **Pötréte településen legalább 8 db érvényes ajánlás -** becsatolta.

A Helyi Választási Bizottság megállapította, hogy a jelölt magyar állampolgár, a jelöléshez szükséges nyilatkozatokat megtette, továbbá szerepel a választójoggal rendelkezők nyilvántartásában. A jelölt adatai megegyeznek a személyi- és lakcímnyilvántartásban szereplő adataival.

Az ajánlások ellenőrzését - a Ve. 122. §, és a 125-127. §–aiban foglaltaknak megfelelően a Választási Iroda formailag és tartalmilag is elvégezte a Nemzeti Választási Rendszer bevonásával.

A Ve. 132. §-a szerint az illetékes választási bizottság minden, a törvényes feltételeknek megfelelő jelölő szervezetet, jelöltet, illetve listát – legkésőbb a bejelentést követő negyedik napon – nyilvántartásba vesz.

A Helyi Választási Bizottság a benyújtott dokumentumokat átvizsgálta és megállapította, hogy a polgármester jelölt nyilvántartásba vételének törvényi feltételei maradéktalanul teljesültek, ezért a rendelkező részben foglaltak szerint határozott és a jelöltet a Ve. 307/G. § (2) bekezdése alapján nyilvántartásba vette.

Pötréte, 2019. szeptember 9.

 Lőrincz Béla

elnök